**Látogatással kapcsolatos általános szabályok:**

1. A fogvatartott a rezsim szabályokhoz igazodóan havonta legalább egyszer, alkalmanként hatvan percben, de legfeljebb kilencven percben, egyidejűleg négy fő látogatót fogadhat az alábbiak szerint:

|  |  |  |  |  |  |
| --- | --- | --- | --- | --- | --- |
|  |  | FEGYHÁZ | BÖRTÖN | FOGHÁZ | ELŐZETES |
| SZIGORÚBB REZSIM | látogatás | havi egyszer  60 perc | havi egyszer  75 perc | havi egyszer  90 perc | havi kétszer  60 perc |
| ÁLTALÁNOS REZSIM | havi egyszer  90 perc | havi egyszer  90 perc | havi kétszer  90 perc | havi kétszer  60 perc |
| ENYHÉBB REZSIM | havi kétszer  60 perc | havi kétszer  75 perc | havi kétszer 60 perc  +¼ évente egyszer 90 perc | havi kétszer  60 perc  + 30 perccel hosszabbítható |

1. A látogató intézeten kívüli fogadását a jogszabályi feltételek fennállása esetén a parancsnok az elítélt részére engedélyezheti.
2. A fogvatartott és a látogató beszélgetése ellenőrizhető, az intézet rendjét és biztonságát sértő esetben megszakítható.
3. Ha nem az a személy érkezik a látogatásra, akinek az értesítés szól, vagy nem szerepel az értesítésen a neve, de az érintett személy a fogvatartott nyilvántartott kapcsolattartója, számára a látogatás engedélyezhető.
4. Ha a bv. intézet biztonsága indokolja, (pl: magas biztonsági kockázatú besorolás esetén) a bv. intézet parancsnoka elrendelheti, hogy a fogvatartott biztonsági beszélő fülkében, vagy rácson keresztül beszélhet a látogatóval.

**Egyéb szabályok:**

1. A fogvatartott látogatója (rögzített kapcsolattartója) látogatási értesítés alapján léphet az intézetbe.
2. A látogató a fogvatartottal az arra kijelölt helyiségben beszélhet, az ülésrendet a látogatást lebonyolító reintegrációs tiszt határozza meg.
3. A fogvatartott által megjelölt személyek részére a látogatásról az intézet a fogvatartott útján értesítést küld.
4. A látogatás ideje alatt csak a bv. intézet által biztosított ital fogyasztható.
5. A fogvatartott a látogatónak ajándékot vagy más tárgyat csak engedéllyel adhat át.
6. Meghatározott feltételek fennállása esetén, fenti rezsimkategóriák alapján, eseti döntést követően engedélyezhető az elítélt részére, hogy látogatóját intézeten kívül fogadja. A látogató bv. intézeten kívül fogadása az elítélt által vagy hivatalból előterjesztett kérelem alapján kezdeményezhető.
7. Engedélyezett kérelem esetén az elítélt csak azzal a kapcsolattartóval hagyhatja el az intézetet, akinek a látogatási engedélyt küldték. A látogató intézeten kívül fogadása a soros látogatás terhére biztosítható.
8. Egyebekben a látogatási engedéllyel együttesen továbbított Tájékoztató útmutatásai az irányadóak.
9. A fogvatartott kérelem formájában kérheti, hogy látogatóját a lakóhelyéhez közelebb eső bv. intézetben fogadhassa. A látogatás a két bv. intézet parancsnokának együttes engedélyével bonyolítható le.